rlitschk/wikidir huggingface dataset:
Hasselhorst (hoochdüütsch Hasselhorst) is en lütten Oort in de Gemeen Gnarrenborg in’n Landkreis Rodenborg, Neddersassen. Binnen de Gemeen höört de Oort to de polietsche Oortschop Brillit. De Oort liggt op de Geest, direkt an’n Westrand na dat Düvelsmoor. Dat Water ut dat Rebeed flütt na’n Oost-Hamm-Kanaal hen af. Na Süüdwesten to liggt dat Eekholt. De Naveröörd sünd Brillitermoor un Oosterweed in’n Noordoosten, Friedrichsdörp un Langenhusen in’n Oosten, Gnarrenborg (mit Geestdörp) in’n Süden, Rübehorst in’n Westen un Brillit un Franzhorn in’n Noordwesten. Hasselhorst hett sik ut de Oerdingsche Tegelee billt, de 1864 anleggt worrn is. De Oort weer bet 1885 in dat Amt Bremervöör. Na 1885 weer dat in’n Kreis Bremervöör. 1932 is dat Deel von’n ne’en, grötteren Kreis Bremervöör worrn un 1977 von’n Landkreis Rodenborg. De Oort höört al von öllers to de Gemeen Brillit. De Gemeen Brillit is an’n 1. März 1974 mit de Gemeenreform in Neddersassen an de Gemeen Gnarrenborg kamen. Sietdem höört Hasselhorst binnen de Gemeen Gnarrenborg to de Oortschop Brillit. Hasselhorst is evangeelsch-luthersch präägt un höört to dat Kaspel von de Pauluskark in Gnarrenborg. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.
Brillitermoor (hoochdüütsch Brillitermoor) is en lütten Oort in de Gemeen Gnarrenborg in’n Landkreis Rodenborg, Neddersassen. Binnen de Gemeen höört de Oort to de polietsche Oortschop Brillit. De Oort liggt op’n Rand von dat Düvelsmoor na de Geest. Dat Water ut dat Rebeed flütt na’n Oost-Hamm-Kanaal hen af. De Naveröörd sünd Öös in’n Noorden, Oosterweed un Fohrendaal in’n Noordoosten, Friedrichsdörp un Langenhusen in’n Oosten, Hasselhorst un Gnarrenborg (mit Geestdörp) in’n Süden, Rübehorst in’n Süüdwesten, Brillit in’n Westen un Franzhorn un Basdaal in’n Noordwesten. De Siedlung in Brillitermoor is 1864 anleggt worrn. De Oort weer bet 1885 in dat Amt Bremervöör. Na 1885 weer dat in’n Kreis Bremervöör. 1932 is dat Deel von’n ne’en, grötteren Kreis Bremervöör worrn un 1977 von’n Landkreis Rodenborg. De Oort höört al von öllers to de Gemeen Brillit. De Gemeen Brillit is an’n 1. März 1974 mit de Gemeenreform in Neddersassen an de Gemeen Gnarrenborg kamen. Sietdem höört Brillitermoor binnen de Gemeen Gnarrenborg to de Oortschop Brillit. Brillitermoor is evangeelsch-luthersch präägt un höört to dat Kaspel von de Johannes-de-Döper-Kark in Karkwist. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört. För Brillitermoor is de
De Grundschool Klenkendörper Möhl is een von de dree Grundscholen in de Gemeen Gnarrenborg, de ok de Schooldreger is. Se liggt in de Oosterweder Straat 19 an’n Rand von dat lüttje Dörp Oosterweed, dat to de Gnarrenbörger Oortschop Brillit höört. De School hett 16 Schoolmeesters, 6 pädagoogsche Mitarbeiders un 200 Schölers. Na de School gaht de Kinner ut de Öörd: Brillit (mit Brillitermoor, Franzhorn, Hasselhorst, Oosterweed un Rübehorst), Dahldörp, Fohrendaal, Fohrendörp, Friedrichsdörp, Gnarrenborg (mit Geestdörp), Klenkendörp (mit Oberklenkendörp) un Langenhusen. Na de 4. Klass wesselt de Schölers na de Oberschool Gnarrenborg oder na dat Gymnasium Bremervöör. Bet in de Johren 1960 harr meist jeedeen Dörp sien egen Volksschool. 1961 hebbt de Gemenen Brillit, Fohrendörp, Klenkendörp un Langenhusen en Zweckverband grünnt, üm gemeensaam en ne’e School to boon. De School schull in de Midd twüschen de veer Gemenen boot warrn, wat bi Oosterweed weer. De School is 1967 noch as Volksschool för de Klassen 1 bet 9 inricht worrn. Architekt weer Kristen Müller ut Worpsweed. Nöömt worrn is de School na de Windmöhl in Klenkendörp, de von 1837 bet kort na’n Tweten Weltkrieg stahn hett. De Windmöhl stünn nich an de hüdige Steed von de School, aver de Möhl stünn in
De Tweeflunken (Diptera) sünd en Ornen mank de Insekten. Dor höört se to de Neeflunken (Neoptera) mit to. Dat gifft mank de Tweeflunken meist 160.000 Aarden ut 226 Familien. Dor leevt bi 9.200 Aarden vun in Middeleuropa. Se könnt twuschen 0,8 un 23 Millimeters lang weern. De gröttste Aart mank de Tweeflunken, de bitherto funnen wurrn is, is Mydas heros mit en Längde over’t Lief vun bi 60 mms. Siene Flunken kann he 100 mms wiet ut’neen spannen. As de Naam al seggt, hefft Tweeflunken bloß twee Flunken un nich veer, as dat bi de annern Insekten begäng is. Dor hannelt sik dat um de Vorflunken bi, de Achterflunken sünd in den Loop vun de Evolutschoon to so nömmte Halters (Swungkegels) ummuddelt wurrn. De sünd veel körter, as de Flunken un bestaht ut en Steel mit en dicker Enne in Form vun en Küle dor an. De Halters bewegt sik bi’t Flegen un hölpt, den Floog stabil to holen. Ok bi de wecken Heken vun Schildlüse kummt dat vor, datt de Achterflunken torüchboot wurrn sünd, ofschoonst de Schildlüse nich to de Tweeflunken torekent weert, man to de Snavelinsekten (Hemiptera). Bi de Weiherflunken (Strepsitera) sünd, annersrum, de Vorflunken ummuddelt to Halters.
De 19. Biathlon-Weltmeesterschapen funnen 1982 in Minsk-Raubitschy in de Sowjetunion statt. Datum: 13. Februar 1982 Datum: 10. Februar 1982 Datum: 14. Februar 1982 Ergevnisliste vun de Weltmeesterschap 1982 (10 km Sprint Mannlüüd) up biathlonresults.com Ergevnisliste vun de Weltmeesterschap 1982 (20 km Eenzel Mannlüüd) up biathlonresults.com БИАТЛОН История Biathlon – Geschichte up dynamo.by (russisch), afropen an‘ 3. Februar 2016
Dat Gymnasium Söttmer is en School in de Schillerstraat 11 in Söttmer. Dreger von dat Gymnasium is de Samtgemeen Söttmer. Dor gaht Schölers ut de ganze Samtgemeen Söttmer hen. Dat Gymnasium is 2004 grünnt worrn. Vörher güngen de Schölers ut de Samtgemeen Söttmer na dat Raadsgymnasium Rodenborg. In’t Schooljohr 2004/2005 füng de School mit acht Klassen in de 5., 6. un 7. Klass an. De School weer toeerst as Middelstufengymnasium utleggt. Later hett denn de Schoolutschuss von’n Landkreis Rodenborg ok en Oberstufe genehmigt. Na de Oberstufe gaht ok Schölers von dat Middelstufengymnasium Otterbarg. De Opbophaas von de Middelstufe weer in dat Schooljohr 2007/2008 toenn. Siet dat Schooljohr 2014/2015 doot an de School 50 Schoolmeesters üm un bi 550 Schölers ünnerrichten. De 5. bet 10. Klass hebbt dree Klassen. De Oberstufe is so breed opstellt, dat Wahlmööglichkeiten bestaht, de ok gröttere Gymnasien anbeedt (ünner annern Leistungskurse in Latien, Geschicht, Religion oder Chemie un Physik). Dat Gymnasium büddt de Frömdspraken Engelsch, Latien, Franzöösch un Spaansch an. De School hett Fackrüüm för de Fächer Physik, Chemie, Biologie, Kunst un Musik un en Computerruum mit 18 PCs. De School hett tosätzlich dree mobile Medienstatschonen, de in de Klassenrüüm insett warrn köönt. De Bibliothek warrt
Joseph Eugene „Joe“ Stiglitz (* 9. Februar 1943 in Gary, Indiana) is en US-amerikaansch Wertschapswetenschapler un Perfesser an de Columbia University. He weer van 1997 bit 2000 Chefökonom vun de Weltbank un van 2011 bit 2014 Präsident vun de International Economic Association. Stiglitz is en Vertreder vun den Neukeynesianismus un kreeg 2001 för sien Arbeiten över dat Verhältnis vun Informatschoon un Märkten tosommen mit George Arthur Akerlof un Andrew Michael Spence den Nobelpries för Wertschapswetenschapen. Stiglitz stammt ut en jöödsch Familie; sien Vader weer Versekerungsvertreder, sien Moder Lehrerin. Tonächst studeer he Mathematik, denn Wertschapswetenschapen. 1964 kreeg he an dat Amherst College sien B. A., denn hett he sien Doktertitel an dat Massachusetts Institute of Technology (MIT) maakt, wo he up Robert Merton Solow un Paul Anthony Samuelson drapen is. Bi en Forschensupneholt an de University of Cambridge hett he sück mit Joan Robinson un Nicholas Kaldor anfrüend. En wiedere Forschensupenholt in Nairobi hett hüm mit den wertschaplichen Problemen in Entwicklungslännern vertroot. An de Yale University weer he van 1970 bit 1974 Perfesser för Wertschapswetenschap, dornah an de Stanford University (1974–1976, 1988–2001), de University of Oxford (1976–1979) un de Princeton University (1979–1988). He wurr Liddmaat vun de Europääsche Akademie vun de
Talara betekent Talara, Stadt in de Provinz Talara, Peru, Provinz Talara, Provinz in Peru, Talara, Geslecht von Motten. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Neeflunken (Neoptera) sünd en Böver-Ornen mank de Insekten (Insecta). Ehr sunnerlich Kennteken is, datt se de Flunken nah achtern, over dat Achterlief, tohopenleggen könnt. Dor hölpt en sunnerlich Lidd mit de Muskels, de dor mit bi sünd, to. To de Neeflunken höört all Fleeginsekten (Pterygota) to, bloß nich de Maiflegen (Ephemeroptera) un de Goldpeer (Odonata). Vunwegen, datt se de Flunken eng an dat Lief anleggen könnt, is dat mööglich, en ganze Reeg vun Levensrüme to besiedeln. So könnt se eerst in enge Bowarke un Spleten rinkamen. As, mit den Loop vun de Evolutschoon, de Le'e un de Muskeln ummuddelt wurrn sünd, möss ok de Flunken umboot weern, anners weer dat nich mööglich, em to folden. So sünd allerhand Fören in'n Flunken tostanne kamen. To allerhand Ornens mank de Neeflunken höört Insektenaarden, de Insektenstaten boon doot. To de Neeflunken weert düsse Ornens torekent: Ornen Steenflegen (Plecoptera) Ornen Hackenspinners (Embioptera) Ornen Heemkenkakerlaken (Notoptera) Ornen Ohrenkniepers (Dermaptera) Ornen Biddhaupeer (Mantodea) Ornen Kakerlaken (Blattodea) Ornen Termiten (Isoptera) Ornen Wanneltwiege un Wannelblöder (Phasmatodea) Ornen Hackenlopers (Mantophasmatodea) Ornen Haupeer (Orthoptera) Unnerornen Langspriethaupeer (Ensifera) Unnerornen Kortspriethaupeer (Caelifera) Ornen Eerdlüse (Zoraptera) Ornen Stofflüse (Psocoptera) Ornen Deertlüse (Phthiraptera), dormank de Echten Lüse mit de Minschenlüse (Schaamluus, Koppluus un
De Muggen oder Müggen (Nematocera) sünd een vun de beiden Unnerornens mank de Tweeflunken (Diptera). De annere Unnerornen sünd de Flegen (Brachycera). De meisten Muggen sünd Insekten mit en zort un slank Lief, lange, dünne Been un fadenhaftige Föhlspriete mit allerhand Le'e dorin. Faken könnt se mit ehre Mundwarktüge steken un bieten. To de Muggen höört bi 45 Familien mit to. Dat gifft en Reeg vun Muggentaxa, de suugt Blood un dreegt Krankheiten over (Kiek bi Vekter). Dat sünd de Steekmuggen, Gnidden, Kriebelmuggen un Sandmuggen. Steekmugge Kriebelmugge Gnidden Langbeenmugge Tuckmugge Bottervagelmugge Haarmugge Anisopodidae – Finstermuggen Bibionidae – Swatte Muggen Blephariceridae – Liddmuggen Cecidomyiidae – Gallmuggen Ceratopogonidae – Gnidden (Bloodsugers) Chaoberidae – Klattenmuggen Chironomidae – Tuckmuggen Culicidae – Steekmuggen (Bloodsugers) Keroplatidae – Langhoornmuggen Limoniidae – Steltmuggen Mycetophilidae – Swammmuggen Psychodidae – Bottervagelmuggen (dormank de Sandmuggen, de Bloodsugers sünd ) Ptychopteridae – Foldenmuggen Scatopsidae – Mestmuggen Sciaridae – Troermuggen Simuliidae – Kriebelmuggen (Bloodsugers) Tipulidae – Langbeenmuggen Trichoceridae – Wintermuggen Joachim Haupt, Hiroko Haupt: Fliegen und Mücken. Beobachtung - Lebensweise. Weltbild, Augsborg 1998, ISBN 3-89440-278-4 Muggen. Mehr Biller, Videos oder Audiodateien to’t Thema gifft dat bi Wikimedia Commons.
Kåre Hovda (* 24. Januar 1944 in Veggli; † 13. Februar 1999 in Rødberg) weer en norweegsch Biathlet. Kåre Hovda is för den Vereen Rødberg IF antreeden. Kjell Hovda weer sien jüngere Bröer. He hett an de Olympischen Winterspielen 1972 vun Sapporo deelnommen, wo he in dat Eenzel up Platz 18 keem un mit Tor Svendsberget, Ivar Nordkild un Magnar Solberg as Veert knapp en Medaille in dat Staffelrennen gegen de Staffel ut de DDR verpass. Sien gröttsten internatschonalen Erfolg reck Hovda bi de Biathlon-Weltmeesterschapen 1974 in Minsk, wo he an de Siet vun sien Bröer, Terje Hanssen un Tor Svendsbergets in dat Staffelrennen Bronze wunn un ditmal de Staffel ut de DDR slahn kunn. In den Sprint keem he up Platz 7 un in dat Eenzel up Rang 12. Natschonal kunn Hovda nie en Eenzelmedaille halen, he wunn aber mit de Staffel ut de Region Numedal mehrere Meestertitel. Resultate bei the-sports.org
Renke (ok Reinke, öller: Reineke) is een plattdüütschen Vörnaam for Jungs. Renke kümmt vun den olen düütschen Naamen Reinhard. Dor steekt de beiden germaanschen Wöör ragin ‚Raat‘ or ‚Raatgever‘ (nich rein, as faken annahmen ward) un hart ‚stark‘ or ‚basig‘ in. Dat schall so wat bedüden, as starken Raatgever. Vun den olen düütschen Naam is een korte Form maakt wurrn. Dat weer denn so wat, as Rein oder Reno. As dat bi de Plattdüütschen faken vörkeem (kiek ok bi Tölke, Gerke, Engelke un Henneke), is dor denn een Smusenaam for lüttje Gören vun maakt wurrn. Dat güng so, dat an den korten Naamen dat Anbacksel (Suffix) to'n Lüttjer maken (Diminutiv) -ike anbackt wurrn is. Up düsse Aart keem de Naam Reineke oder Reneke tostann. Later is de denn afslepen wurrn to Reinke un Renke. Bekannt is ok de Geschicht vun Reynke den Voss. De Schriftföhrer vun de Breemsche Evangeelsche Kark heet Renke Brahms. Vun düsse Vörnaams kaamt ok de plattdüütschen Tonaams Reinke, Reinken, Reinicke, Renike, Renken usw. vun her. De bedüüt so wat, as Ut Renke (Reinke) siene Familie oder Vun Renke (Reinke) sienen Hoff. List vun plattdüütsche Vörnaams. Wofaken un woneem de Vörnaam in Düütschland vörkummt: Renke, Reinke, Reineke
De Flegen (Brachycera) sünd, gegen de Muggen (Nematocera) over, de annere Unnerornen vun de Tweeflunken (Diptera). Mank de Flegen gifft dat bannig veel Familien. En Flege leevt, wenn se utwussen is, faken bloß en paar Dage oder Weken. De meiste Tied bringt se as Budde to, wo se in allerhand unnerscheedlich Umto un up allerhand verscheden Substrat leven deit. As utwussene Fleege (Imago) is se in use Breeden tomeist vun April- bit Oktobermaand togange. Den Winter könnt de Deerter in all Phasen vun ehr Leven overstahn, wenn se in ehr Umto Schuul finnt. Tahlrieke Aarden sünd bloß man in’n Winter aktiv, sogor, wenn se utwussen sünd. Flegen freet all orgaansche Substanzen. Dor kann sik dat um orgaansche Stoffe bi hanneln, de ut’neen fallt un vergammelt, man ok um annere Deerter, de se jagen doot, oder wo se as Parasiten an sitten doot. Meist nehmt de Budden un ok de adulten Flegen Freten to sik. En paar Flegenaarden weert vun de Minschen as Untüüch ankeken, wiel datt se Planten freet, de de Buern anboot hefft (u. a. allerhand Bohrflegen). Allerhand Aarden leegt de Eier allerwegens hen un scheert sik denn dor nich wieter um. Dormit de Aart overleven deit, mütt denn
Fleeg betekent Flegen, en Insekt mank de Tweeflunken, Fleeg, En Stuck Stoff, dat um Hals umtotüdelt warrt as Alternative to’n Slips. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Flagg vun Finnland wiest en blau skandinavisch Krüüz up witten Achtergrund. Neben de amtlich Beteeken „Flagg vun Finnland“ (finnsch Suomen lippu, sweedsch: Finlands flagga) is ok de volksdömlich Beteeken siniristilippu („Blaukrüüzflagg“) begäng. Se wurr per Gesett an' 29. Mai 1918 as offiziell Symbol vun Finnland inführt. Dat wurrd tüschen de „allgemeen Natschonalflagg“ un de vun staatlich Inrichtungen bruukt Staatsflagg ünnerscheed. De Börgerlich un Hannelsflagg is de Grundlaag vun all Versionen vun de Natschonalflagg. Se is rechteckig. En blau Krüüz deelt de Flagg in veer Rechtecke. De gesamte Flach is 11 Maateenheiten hooch un 18 Maateenheiten lang. De Breedt vun dat Krüüz bedrocht 3 Maateenheiten. De binneren Felder sünd 5 Maateenheiten lang, de buteren 10. Dat Blau vun dat Krüüz steiht för de finnischen Seen, de witt Grundflach för den Schnee. Anfangs wurrn de Farven vun de Flagg mit Hüöp vun Musterstoffen fastsett. Hüüd hemm sück aber de Definitschoon dör dat CIE-Normvalenzsystem, dat sweedsch NCS Natural Colour System un dat Pantone Matching System (PMS) disse herkömmlich Methood aflööst. De Farven sünd as folgt defineert: Nah PMS: Blau: 294C Root: 186C Geel: 123C Utgahnd vun de textilbetrucken pantonen Farven könnt näherungswies folgen CMYK afleit wurrn. Se sünd nich Bestanddeel vun de
Fiorella Bonicelli (* 21. Dezember 1951) is en ehmalge Tennisspelerin ut Uruguay. Bonicelli wunn 1976 mit hör Düppelpartnerin, Gail Sherriff ut Frankriek, de Konkurrenz in dat Daamendüppel bi de French Open. In dat Finale wunnen se gegen Kathy Harter un Helga Masthoff in dree Satzen mit 6:4, 1:6, 6:3. Een Johr tovör harr se all tosommen mit den Brasilianer Tomas Koch den Mixed-Wettbewarf in Paris wunnen. In' Fed-Cup is de Bilanz vun Bonicelli utgleeken un steiht in' Eenzel bi 11:4 un in' Düppel bi 6:8. En eenzig Mal reck se in hör Loopbahn dat Veertelfinale vun en Eenzelbewarf vun en Grand-Slam-Turniers, verlor aber bi de French Open 1978 de latere Siegerin Virginia Ruzici. WTA-Profil vun Fiorella Bonicelli (engelsch) ITF-Profil vun Fiorella Bonicelli (engelsch) FedCup-Statistik Fiorella Bonicelli up www.tennis-spieler.com
Lüdecke (ok Lüdeke un Lüdicke) is een plattdüütschen Vörnaam for Jungs. Lüdecke kümmt vun den plattdüütschen Jungsnaamen Lüder vun her. Lüdecke is de Smusenaam un heet so veel, as Lüttje Lüder. Een Smusenaam for lüttje Gören warrt in't Plattdüütsche tomeist mit een Anbacksel (Suffix) to'n Lüttjer maken (Diminutiv) an dat Enne vun den Naam maakt. Düt Anbacksel is tomeist -ike oder -ke. Just so weer dat ok bi den Naamen Lüder. Toeerst is dat een beten afkört wurrn to Lüde, denn keem dor dat Anbacksel -ke an, un de Smusenaam Lüdeke weer fardig. Dortiets geev dat noch keenen Duden un keenen Sass un jedeen hett schreben, as em dat richtig düch. So geev dat ok de Schrievwies Lüdecke. 1659 in Bremen (Lüdeke) Vun düssen Vörnaam stammt ok de plattdüütschen Tonaams Lüdecke, Lüdeke, Lüdicke, Lüdke, Lüdtke un Lüttge af. De bedüüt so wat, as Ut Lüdecke siene Familie oder ok Vun Lüdecke sienen Hoff. List vun plattdüütsche Vörnaams Wofaken un woneem de Vörnaam in Düütschland vörkummt: Luedecke, Luedeke, Luedicke Müller, Hartmut (Rutgever): Peter Koster, Chronik der Kaiserlichen Freien Reichs- und Hansestadt Bremen 1600-1700, Bremen 2004, ISBN 3-86108-687-5
Talara is en Havenstadt an’n Pazifik in’n Distrikt Pariñas, Provinz Talara, Departamento Piura, in’n Noordwesten von Peru. Stand 2005 harr se 84.373 Inwahners. Talara liggt temlich wied in’n Westen von Süüdamerika, blots de Oort Negritos un dat Kap Punta Pariñas doot noch wieder in’n Westen liggen. De eenzigen Öörd in de dichtere Ümgegend sünd Lobitos in’n Noorden un Negritos in’n Süüdwesten. Dat Binnenland is meist kumplett unbewahnt. De Oort El Alto in’n Noorden is al üm un bi 50 Kilometer wied weg un de nächsten Öörd in dat Daal von’n Río Chira doot ok över 50 Kilometer wied weg in’n Süüdoosten liggen. Dat Klima in Talara is hitt un temlich dröög. De Stadt liggt in dat Rebeed, dat von’n El Niño besünners stark bedrapen is. Talara weer en lütt Fischerdörp, bevör dor in dat 19. Johrhunnert Eerdööl fördert worrn is. Sietdem is ut Talara en Industriestadt worrn, de to’n allergröttsten Deel op de Eerdööl-Weertschop baseert. Von 1942 bet 1944 hebbt de USA bi Talara en Stüttpunkt bedreven, üm de Pazifikküst gegen U-Bööd von de Assenmächt to schulen. Blots en Funkstatschoon is noch bet 1947 bleven. Ut den Stüttpunkt is later de Flegerhaven Talara worrn. Tosätzlich gifft dat in de Neegd
De Stahflegen oder Stahimmen (Syrphidae) sünd en Familie mank de Flegen (Brachycera) un weert to de Ornen vun de Tweeflunken (Diptera) torekent. Dat gifft bi 6.000 Aarden mank de Stahflegen, dor leevt bi 1.800 vun in de Paläarktis. Sunnerlich upfallen deit, datt se bi’t Flegen in’e Luft „stahn“ könnt, ok wenn dat weiht. Dor hefft se ok ehrn Naam vun weg. Bovenhen gifft dat allerhand Aarden, de „verkleed“ sik un laat na wehrhaftige Aarden mank de Huudflunken mit en Stickel. De allerhand Aarden mank de Stahflegen verscheelt sik duchtig. De wecken Aarden laat vun Farv un Muster na Mossimmen, Wöpsen oder Immen. So könnt se slank dör’nanner brocht weern mit düsse Aarden, man sünd doch sülms ganz mack. Wenn se sik so „verkleedt“ hefft, doot se gegen ehre Freetfeende over, as wenn se gefährlich weern. Man anners, as ehre Vorbiller hefft se alltohopen keen Stickel. Dat Lief kann stevig ween, man ok lang un slank. Dat gifft Aarden mit un sunner Haare. Adulte Stahflegen fleegt mit en hoge Flunkenfrequenz bit hen to 300 Hertz (Swirrfloog). Dor könnt se ok längere Tied lang up een Steed „stahn“. Upfallen deit, datt se ehr Umto faken reinweg „unnersöökt“ un dor u. a. leifig
Holm-Seppens is en polietsche Oortschop in de Gemeen Bookholt, Landkreis Horborg, Neddersassen. De Oort liggt in’n Noorden von de Lümbörger Heid un an’n Oostrand von de Lohbargen. Dat Water ut dat Rebeed flütt över’n Seppenser Beek na de Seev hen af. In’n Noordwesten is dat Naturschuulrebeed Bruunsbarg. De Naveröörd sünd Suurhoop, Bookholt un Seppens in’n Noorden, Reindörp un Oosterbarg in’n Noordoosten, Wiedenhoff, Lüll un Weih in’n Oosten, Thälsdörp un Schierhoorn in’n Süüdoosten, Holm un Wörm in’n Süden, Hökel in’n Süüdwesten, Langeloh, Neddernhoff un Lohbargen in’n Westen un Sprötz in’n Noordwesten. As 1901 de Heidbahn anleggt worrn is, schullen de beiden Öörd Seppens un Holm blots een Bahnhoff kriegen un nich jeder een. Dorüm is de Bahnhoff Holm-Seppens op halven Weg twüschen de beiden Öörd anleggt worrn. Rund üm’n Bahnhoff sünd denn ne’e Hüüs boot worrn, de vondaag den separaten Oortsdeel Holm-Seppens billen doot. Mit de Gemeenreform in Neddersassen an’n 1. Juli 1972 sünd de vörher egenstännigen Gemenen Holm un Seppens mit noch en poor annere Gemenen to de Gemeen Bookholt tohoopslaten worrn. Von wegen dat de Oortsdeel rund üm’n Bahnhoff to düsse Tied al mehr Inwahners harr as de olen Öörd Holm un Seppens sünd de beiden olen Gemenen binnen
Dit Woort hett noch annere Bedüden: kiek dorför ünner Bauen (Mehrdüdig Begreep). Bauen, ok Dasen, Blinne Flegen oder (ut Hoochdüütsch) Bremsen nömmt, (Tabanidae) sünd en Familie mank de Flegen (Brachycera) un weert to de Ornen vun de Tweeflunken (Diptera) torekent. Se höört to de Bloodsugers mank de Insekten to. Se steekt Minschen un annere wissel- un liekwarme Deerter. In Middeleuropa sünd se sunnerlich aktiv twuschen April- un Augustmaand an bruddige Dage. Plattdüütsche Naams for düt Insekt sünd noch Blijnde (Graafschop); Blinne (Ollenborger Mönsterland); Blinse (Graafschop); blinge Flaige (Äßtrupp, Patterbuorner Land); Bluine Fleigen (Rödinghausen, Ravensberger Land). Bi de meisten vun de bi 4.000 Aarden suugt dat Seken Blood, wieldes dat Heken Blöten besocht un Nektar sugen deit. To’n Tügen vun Nakamen langt dat hen, eenmal Blood to sugen. Bi de wecken Aarden (Unnerfamilie Pangoniae) nehrt sik de Seken ok vun Planten un drinkt mit ehren Rüssel Nektar. De wecken Aarden ut de Tropen freet Aas. Gegen den Steek vun de Steekmuggen over is dat glieks to spören, wenn Bauen steekt un dat kellt glieks. De meisten Bauen sünd so nömmte pool feeder un riet mit groff Mundwarktüüch en Stuck ut’e Huud rut. Dat gifft en opene Wunne un dor fleet denn
Nee-Öös (hoochdüütsch Neu-Oese) is en Deel von dat Dörp Öös in de Gemeen Basdaal (Samtgemeen Geestborn) in’n Landkreis Rodenborg, Neddersassen. De Oort liggt in’n Oosten von de Wersermünner Geest, nich wied af von dat Düvelsmoor. Dat Water ut dat Rebeed flütt över lüttjere Beken na’n Fohrendörper Kanaal hen af. De Naveröörd sünd Barchel un Poggmöhlen in’n Noordoosten, Öös in’n Süden, Basdaal in’n Süüdwesten un Kluust in’n Noordwesten. In de Franzosentied von 1810 bet 1814 hett de Oort to de Mairie Kuhs in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett fröher to dat Patrimonialgericht Öös höört, dat later in dat Gericht Beverst opgahn is. 1851 is ut dat Gericht Beverst dat Amt Beverst billt worrn. Aver al 1852 is Nee-Öös denn in dat Amt Bremervöör wesselt. Na 1885 weer dat in’n Kreis Bremervöör. 1932 is dat Deel von’n ne’en, grötteren Kreis Bremervöör worrn un 1977 von’n Landkreis Rodenborg. De Gemeen Öös, to de Nee-Öös al jümmer tohöört hett, is 1929 oplööst un mit de Gemeen Basdaal tohoopleggt worrn. To’n 1. Oktober 1949 is de Oort aver wedder en egenstännige